laion/Wikipedia-Exotic huggingface dataset:
ნიგარ ჯამალი

ნიგარ აიდინ კზი ჯამალი (აზერ. Nigar Aydın qızı Camal; დ. 7 სექტემბერი 1980, ბაქო, აზერბაიჯანი) — აზერბაიჯანელი მომღერალი, ევროვიზიის სიმღერის კონკურსი 2011-ის გამარჯვებული. ნიგარ ჯამალი დაიბადა 1980 წლის 7 სექტემბერს ქალაქ ბაქოში. 1985-1986 წლებში იყო საბავშვო ანსამბლის სოლისტი, ხოლო 1988-1995 წლებში, როდესაც სწავლობდა მუსიკალურ სკოლაში დაწერა თავისი პირველი სიმღერა. 1995-1996 წლებში ნიგარი მონაწილეობდა «Pohrə»-ს რესპუბლიკურ კონკურსში, სადაც 1996-ის მაისში გახდა საპატიო დიპლომანტი. დაამთავრა ხაზარის უნივერსიტეტი სპეციალობით „ეკონომიკა და მართვა“. გაყვა ცოლად კვეპროსელ თურქს სახელად ჰალუკი. 2005 წლიდან ცხოვრობს ლონდონში. ჰყავს ორი ქალიშვილი ჟასმინი და საიდა. 2011 წელს ნიგარ ჯამალი ელდარ გასიმოვთან ერთად მიიღო მონაწილეობა ევროვიზიის ადგილობრივ შესარჩევ კონკურსში, სადაც 11 ქულით მოიგო. ამით მოიპოვეს უფლება, რომ წარედგინათ აზერბაიჯანი ევროვიზიის სიმღერის კონკურსი 2011-ზე გერმანიაში. სადაც დუეტი 221 ქულით გაიმარჯვა. ევროვიზიის სიმღერის კონკურსი 2011 ელდარ გასიმოვი ↑ lang=ru[მკვდარი ბმული] ↑ „"Пятерка" финалистки азербайджанского национального отбора "Евровидения 2011" Нигяр Джамал (видео)“ (რუსული). Информационное агентство TREND. 25.01.2011. დაარქივებულია ორიგინალიდან — 06.08.2011. ციტირების თარიღი: 20.01.2016. შეამოწმეთ თარიღის პარამეტრი |access-date=, |date=, და |archivedate=-ში (დახმარება) ↑ „Эльдар и Нигяр рассчитывают на космос: "Это заставляет собраться и работать на полную катушку" (видео)“ (რუსული). Информационное агентство TREND. 29.04.2011. დაარქივებულია ორიგინალიდან — 02.05.2011. ციტირების თარიღი: 20.01.2016. შეამოწმეთ თარიღის პარამეტრი |access-date=, |date=, და |archivedate=-ში (დახმარება) ↑ Nigar Jamal Became UN Ambassador. Day.az. 25 November 2011. ↑ Eurovision birincisinin kocası Kıbrıslı Türk çıktı. Kıbrıs Gazetesi. 23 May 2011. ↑ Eurovision-2011 birincisi Nigar Cemal’ın aile fotosu İngiliz basınında დაარქივებული 2014-04-16 საიტზე Wayback Machine. . 1NEWS.COM.TR. 23 May 2011 ↑ Hondal, Victor. News - Azerbaijan sends Eldar Gasimov and Nigar Jamal to Eurovision. ESCToday. დაარქივებულია ორიგინალიდან — 2011-02-14. ციტირების თარიღი: 11 February 2011. ↑ Siim, Jarmo. Nigar & Eldar get gold in Azerbaijan. European Broadcasting Union. დაარქივებულია ორიგინალიდან — 2012-07-15. ციტირების თარიღი: 11 February 2011. ↑ İctimai Televiziya və Radio Yayımları Şirkəti - "Eurovision-2011" Milli Finalının qalibi bəlli oldu Azerbaijani. İTV. დაარქივებულია ორიგინალიდან — 2012-07-15. ციტირების თარიღი: 11 February 2011.
მარავილიასი

მარავილიასი (პორტ. Maravilhas) — მუნიციპალიტეტი ბრაზილიაში, მინას-ჟერაისის შტატში; მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ სეტი-ლაგოასის შემადგენლობაში. 2010 წლის მონაცემებით, მოსახლეობა 7 163 ადამიანს შეადგენდა, მოსახლეობის სიმჭიდროვე 27.38 კმ²-ზე. ფართობი 261 604 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
მატოზინიუსი

მატოზინიუსი (პორტ. Matozinhos) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 812 მეტრზე. მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ სეტი-ლაგოასის შემადგენლობაში. 2010 წლის მონაცემებით, მოსახლეობა 33 955 ადამიანს შეადგენდა, მოსახლეობის სიმჭიდროვე 134.59 კმ²-ზე. ფართობი 252 280 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
პაპაგაიუსი

პაპაგაიუსი (პორტ. Papagaios) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 718 მეტრზე. მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ სეტი-ლაგოასის შემადგენლობაში. 2010 წლის მონაცემებით, მოსახლეობა 14 175 ადამიანს შეადგენდა, მოსახლეობის სიმჭიდროვე 25.61 კმ²-ზე. ფართობი 553 577 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
პარაოპება

პარაოპება (პორტ. Paraopeba) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 741 მეტრზე. მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ სეტი-ლაგოასის შემადგენლობაში. 2010 წლის მონაცემებით, მოსახლეობა 22 563 ადამიანს შეადგენდა, მოსახლეობის სიმჭიდროვე 36.06 კმ²-ზე. ფართობი 625 623 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
პეკი (მინას-ჟერაისი)

პეკი (მინას-ჟერაისი) (პორტ. Pequi) — მუნიციპალიტეტი ბრაზილიაში, მინას-ჟერაისის შტატში; მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ სეტი-ლაგოასის შემადგენლობაში. 2010 წლის მონაცემებით, მოსახლეობა 4 076 ადამიანს შეადგენდა, მოსახლეობის სიმჭიდროვე 19.98 კმ²-ზე. ფართობი 203 991 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
პრუდენტი-დი-მორაისი (მინას-ჟერაისი)

პრუდენტი-დი-მორაისი (მინას-ჟერაისი) (პორტ. Prudente de Morais) — მუნიციპალიტეტი ბრაზილიაში, მინას-ჟერაისის შტატში; მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ სეტი-ლაგოასის შემადგენლობაში. 2010 წლის მონაცემებით, მოსახლეობა 9 573 ადამიანს შეადგენდა, მოსახლეობის სიმჭიდროვე 77.08 კმ²-ზე. ფართობი 124 189 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
სანტანა-დი-პირამპა

სანტანა-დი-პირამპა (პორტ. Santana de Pirapama) — მუნიციპალიტეტი ბრაზილიაში, მინას-ჟერაისის შტატში; მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ სეტი-ლაგოასის შემადგენლობაში. 2010 წლის მონაცემებით, მოსახლეობა 8 009 ადამიანს შეადგენდა, მოსახლეობის სიმჭიდროვე 6.38 კმ²-ზე. ფართობი 1 255 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
სანტანა-დუ-რიაშუ

სანტანა-დუ-რიაშუ (პორტ. Santana do Riacho) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 750 მეტრზე. მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ სეტი-ლაგოასის შემადგენლობაში. 2010 წლის მონაცემებით, მოსახლეობა 4 023 ადამიანს შეადგენდა, მოსახლეობის სიმჭიდროვე 5.94 კმ²-ზე. ფართობი 677 207 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
სეტი-ლაგოასი

სეტი-ლაგოასი (პორტ. Sete Lagoas) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 766.73 მეტრზე. მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ სეტი-ლაგოასის შემადგენლობაში. 2010 წლის მონაცემებით, მოსახლეობა 214 152 ადამიანს შეადგენდა, მოსახლეობის სიმჭიდროვე 398.32 კმ²-ზე. ფართობი 537 639 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
კასრისხევი (მრავალმნიშვნელოვანი)

კასრისხევი შეიძლება აღნიშნავდეს შემდეგს: კასრისხევი — ხეობა ყაზბეგის რაიონში კასრისხევი — ხეობა ისტორიულ დვალეთში (ოსეთში)
ბათუმის დელფინარიუმი

ბათუმის დელფინარიუმი — დელფინარიუმი საქართველოში, ქალაქ ბათუმში. გაიხსნა 1975 წელს. იგი იყო პირველი სადემონსტრაციო დელფინარიუმი ყოფილი საბჭოთა კავშირის ტერიტორიაზე და მსოფლიოს უდიდეს დელფინარიუმებს განეკუთვნებოდა. 1990-იანი წლების დასაწყისში ქვეყანაში შექმნილი რთული პოლიტიკურ-ეკონომიკური ვითარების გამო ობიექტმა ფუნქციონირება შეწყვიტა. 20 წლიანი პაუზის შემდეგ, 2011 წლის 6 მაისს ქალაქის მერიის ინიციატივითა და საქველმოქმედო ფონდ „ქართუს“ ძალისხმევით კვლავ გაიხსნა სრულიად ახალი ბათუმის დელფინარიუმი. იგი შპს „შავი ზღვის ფლორისა და ფაუნის შემსწავლელი სამეცნიერო — კვლევითი ცენტრის“ ერთ-ერთი შემადგენელი ნაწილია. პროექტირება და მონტაჟი ეკუთვნის ფირმებს TJP Engineering-ს და RCK-ს. ობიექტი შედგება ფეხფარფლიანთა და მცირე ვეშაპისნაირთა საცხოვრებელი ავზებისაგან. დელფინარიუმის ამფითეატრი შედგება 4 სექტორისაგან და გათვლილია 795 მაყურებელზე. ინფრასტრუქტურაში შედის შეზღუდული შესაძლებლობის მქონე პირთა მომსახურება პანდუსითა და ლიფტებით. ↑ 1.0 1.1 ბათუმის დელფინარიუმი. დაარქივებულია ორიგინალიდან — 2016-03-17. ციტირების თარიღი: 2016-01-21. ↑ ბათუმის დელფინარიუმი. დაარქივებულია ორიგინალიდან — 2016-02-19. ციტირების თარიღი: 2016-01-21.
პელიტი

პელიტი (ბერძ. pelos — თიხა) — წვრილმარცვლოვანი, უპირატესად თიხოვანი ნალექი ქანები. პელიტებს მიეკუთვნება არგილითები, თიხები და სხვა. პელიტი ძველი და ამჟამად ხმარებაში ნაკლებად გავრცელებული საველე გეოლოგიური ტერმინია თიხით მდიდარი წვრილმარცვლოვანი ნატეხი ნატანი ან დანალექი ქანების აღსანიშნავად. ↑ პელიტი — სამთო ენციკლოპედია
ცა მიწიდან იწყება

ცა მიწიდან იწყება — ოთარ ჭილაძის ავტობიოგრაფიული ჩანაწერები, რომელიც მისი გარდაცვალების შემდეგ, 2010 წელს, "ინტელექტმა" გამოსცა. კრებული შეადგინა და წინასიტყვაობა დაურთო თამაზ ჭილაძემ. წიგნში გამოყენებულია თავად ავტორის ნახატები. კრებულში "ცა მიწიდან იწყება" ოთარ ჭილაძის პირადი ჩანაწერების რვეულებიდან ამოკრებილი ამბებია, 1955 წლიდან გარდაცვალებამდე, სადაც მწერალი აფიქსირებდა თავის ყოველდღიურ განცდებს, ემოციებს, შეხედულებებს ამა თუ ადამიანებზე და მოვლენებზე. წიგნის პრეზენტაცია არტკაფე "ქარავანში" გაიმართა, სადაც მწერლის ჩანაწერები თეატრალური ინსტიტუტის სტუდენტებმა წაიკითხეს. თამაზ ჭილაძემ, პრეზანტიციის შემდეგ აღნიშნა, რომ სიტყვა სულ სხვა მნიშვნელობას იძენს, როცა მას ახალგაზრდა კითხულობს - ეს უკვე მომავალი ლაპარაკობს, და ვიდრე ქვეყანაში ახალგაზრდებს ლიტერატურა აღელვებთ და აინტერესებთ, ქვეყანას დაღუპვა არ უწერია. მწერალმა და კრიტიკოსმა როსტომ ჩხეიძემ აღნიშნა, რომ ჩანაწერები მარგინალურ ჟანრად, მწერლის შემოქმედების დანამატად ითვლებოდა ხოლმე, მაგრამ მკითხველი დარწმუნდება, რომ ეს წიგნი დამოუკიდებელი ღირებულებისაა, მისი შემოქმედების სრულუფლებიანი ნაწილია და გამოადგება ყველას, ვისაც ოთარ ჭილაძის შემოქმედება და, ზოგადად, ქართული მწერლობა აინტერესებს. თამაზ ჭილაძე წიგნის შესახებ: გარდაცვალების შემდეგ, როცა მის ოთახში შევედი, უამრავი რვეული დამხვდა. რასაკვირველია, მათი არსებობა ვიცოდი, მაგრამ, ბუნებრივია, არ ვეკარებოდი. როცა გამომცელობა ძინტელექტმა" ოთარის ძესეები" გამოსცა, ზვიად კვარაცხელიამ მთხოვა, იქნებ ჩანაწერებიც წიგნად ვაქციოთო და მათი გადამუშავება დავიწყე. ძალიან რთული სამუშაო იყო, ზღვა მასალაა, რომელიც კიდევ ელის თავის მკვლევარს როსტომ ჩხეიძე: ამ ჩანაწერებზე შეიძლება მხატვრულ-ბიოგრაფიული წიგნიც ამოიზარდოს, რაც, მაგალითად, ვახტანგ ჯავახაძემ გააკეთა გალაკტიონის ჩანაწერებზე დაყრდნობით. ეს ჩანაწერებიც სწორედ ის მასალაა, რომლითაც შეიძლება წარმოისახოს ოთარ ჭილაძის სულიერი პორტრეტი, მისი ბიოგრაფიული რომანი. ↑ http://intelekti.ge/book_ge.php?id=372 ↑ http://www.24saati.ge/weekend/story/9819-tsa-mitsidan-itsyeba-anu-ras-mogvitkhroben-otar-chiladzis-chanatserebi#sthash.1xwP4hTn.dpuf[მკვდარი ბმული]
იური კუზნეცოვი (პოეტი)

იური კუზნეცოვი (რუს. Юрий Поликарпович Кузнецов; დ. 11 თებერვალი, 1941, — გ. 17 ნოემბერი, 2003) — რუსი პოეტი და მთარგმნელი. გორკის სახელობის ლიტერატურის ინსტიტუტის პროფესორი. სსრკ მწერალთა კავშირის წევრი 1974 წლიდან. ლექსებისა და პოემების კრებულებში „ავდარი“ (1966), „გზაზე გამოსვლისას, სულმა უკან მოიხედა“ (1978), „რუსული კვანძი“ (1983), „სული ერთგულია იდუმალ ზღვრამდე“ (1986) ჩანს რთული ხატოვნება, სლავური წარმართული მითოლოგიის მოტივების მოქცევა პუბლიცისტურ შეთანხმებასთან. დაჯილდოებულია საპატიო ნიშნის ორდენით, ესენინის პრემიით, ლერმონტოვის პრემიითა და სხვა. რსფსრ სახელმწიფო პრემიის ლაურეატი ლიტერატურის დარგში (1990). იური კუზნეცოვი (რუსული) იური კუზნეცოვი (რუსული) ↑ 1.0 1.1 Русская литература XX века. Прозаики, поэты, драматурги / под ред. Н. Н. Скатов — 2005. — С. 356–357. — ISBN 5-94848-262-6 <a href="https://wikidata.org/wiki/Track:Q124467367"></a><a href="https://wikidata.org/wiki/Track:Q124518167"></a><a href="https://wikidata.org/wiki/Track:Q4421639"></a>
ტუკუში

ტუკუში, თეთრი დელფინი, ამაზონის დელფინი (ლათ. Sotalia fluviatilis) — ძუძუმწოვარი ცხოველი დელფინისებრთა ოჯახისა. გარეგნულად აფალინას წააგავს. მისი სხეულის სიგრძე 1,5 მ აღწევს. ზურგი და გვერდები ღია მოცისფრო-მონაცისფრო ფერისაა. მუცელი ბევრად ღიაა, ხშირად ვარდისფერი. ზურგის ფარფლი ჩვეულებრივ, ოდნავ მოკაუჭებულია. დინგი კარგად შესამჩნევია, საშუალო სიგრძისაა. თითო ყბაზე 26-36 წყვილი კბილია. ტუკუში გვხვდება მდინარე ამაზონსა და მის მრავალ შენაკადში, ესე იგი ბრაზილიაში, პერუში, კოლუმბიის სამხრეთ-აღმოსავლეთში და ეკვადორის აღმოსავლეთ ნაწილში. იკვებება თევზებით. ცოცხლობს 35 წლამდე. ტუკუში გამოსახულია რიო-დე-ჟანეიროს გერბზე. აღსანიშნავია, რომ 2012 წელს ილიას სახელმწიფო უნივერსიტეტის ექსპედიციამ შავი ზღვის საქართველოს აკვატორიაში დააფიქსირა ტუკუში. უჩვეულოდ შეფერილი დელფინი ოთხ ინდივიდთან ერთად დაცურავდა. აღსანიშნავია, რომ ბოლო 100 წლის განმავლობაში მსოფლიოში მხოლოდ 10 თეთრი დელფინია ნაპოვნი. ↑ Sotalia fluviatilis ↑ ექსპედიციამ შავი ზღვის საქართველოს აკვატორიაში თეთრი დელფინი დააფიქსირა ↑ თეთრი დელფინი შავი ზღვის სანაპიროსთან
ფოთის ჰიდრომექანიზაციის ქარხანა

ფოთის ჰიდრომექანიზაციის ქარხანა — საქართველოს რესპუბლიკის ერთ-ერთი მნიშვნელოვანი საწარმო იყო. შეიქმნა 1951 წლის მარტში სარემონტო სახელოსნოების ბაზაზე. თავდაპირველად ფოთის მიწასაწოვი დანადგარების ქარხანა ერქვა. ფოთის ჰიდრომექანიზაციის ქარხანა ჩვენს ქვეყანაში ერთადერთი საწარმო იყო, რომელიც სახალხო მეურნეობისათვის სერიულად უშვებდა 50 მ³/სთ და 400 მ³/სთ მწარმოებლურობის მცერავ მიწასაწოვ იარაღებს. 1962 წლიდან ქარხნის პროდუქცია 23 ქვეყანაში იგზავნებოდა. ქართული საბჭოთა ენციკლოპედია, ტ. 10, თბ., 1986. — გვ. 352.
ფოთლების როზეტი

ფოთლების როზეტი — მჭიდროდ მიჯრილი ფოთლების ჯგუფი, რომელიც განლაგებულია დამოკლებულ ღეროზე ნიადაგის ზედაპირთან. როზეტი აქვს მსუქანასებრთა, ფხიჯასებრთა, ჯვაროსანთა, რთულყვავილოვანთა და სხვა ოჯახების მრავალ მცენარეს. ქართული საბჭოთა ენციკლოპედია, ტ. 10, თბ., 1986. — გვ. 352.
რიკარდო სამორა

რიკარდო სამორა (ესპ. Ricardo Zamora დ. 21 იანვარი, 1901, ბარსელონა — გ. 8 სექტემბერი, 1978, იქვე) — ესპანელი ფეხბურთელი და მწვრთნელი, თამაშობდა მეკარის პოზიციაზე. გამორჩეულად ითამაშა 1934 წლის მუნდიალზე, როცა მოხვდა სიმბოლურ ნაკრებში და მიიღო ოქროს ხელთათმანი. ლა ლიგის საუკეთესო მეკარის პრიზი, რომელიც მან თავად მიიღო სამჯერ, 1929, 1932 და 1933 წლებში, დღეს მისი სახელობისაა. 1999 წელს Placar-ის ვერსიით XX საუკუნის 100 საუკეთესო ფეხბურთელს შორის 82-ე ადგილზე დასახელდა. შეგიძლიათ იხილოთ მედიაფაილები თემაზე „რიკარდო სამორა“ ვიკისაწყობში. BDFutbol player profile BDFutbol coach profile რიკარდო სამორა — ფიფას ჩანაწერი[დაარქივებული] Rsssf ststs ↑ Placar's 100 Craques do Século · In November 1999, Placar (Brazil) published a list of the best 100 players of all time, ranked from 1 to 100 · 23 დეკემბერი, 2015. Karel Stokkermans for the Rec.Sport.Soccer Statistics Foundation. წაკითხვის თარიღი: 1 სექტემბერი, 2019.
ნიკოლას დე პიეროლა

ნიკოლას დე პიეროლა (ესპ. Nicolás Fernández de Piérola Villena; დ. 5 იანვარი, 1839, არეკიპა, პერუ — გ. 23 ივნისი, 1913, ლიმა, პერუ) — პერუელი პოლიტიკოსი, ფინანსთა მინისტრი და პერუს პრეზიდენტი ორჯერ, 1879 წლის 12 დეკემბრიდან 1881 წლის 28 ნოემბრამდე და 1895 წლის 8 სექტემბრიდან 1899 წლის 8 სექტემბრამდე. ნიკოლას დე პიეროლა დაიბადა არეკიპაში, პერუ. თავდაპირველად, იგი არეკიპაში სწავლობდა, მოგვიანებით კი ლიმაში, სანტო-ტორიბიოს სემინარიში გადავიდა თეოლოგიის შესასწავლად. 1869–1871 წლებში, ხოსე ბალტას პრეზიდენტობის პერიოდში, ნიკოლას დე პიეროლა ფინანსთა მინისტრი იყო. 1882 წელს, მან პერუს დემოკრატიული პარტია დააარსა. 1895 წელს, იგი პერუს პრეზიდენტად აირჩიეს. მისი პრეზიდენტობის პერიოდი, ისტორიკოსების მიერ საუკეთესოდაა აღიარებული. პიეროლას მთავრობას, მათ ეროვნული რეკონსტრუქცია უწოდეს. მის მთავარ წარმატებად მიჩნეულია პერუს საგარეო ვალის შემცირება, ეკონომიკის აღდგენა, მთელი რიგი კანონების მიღება კერძო ბიზნესის გასაუმჯობესებლად და ამასთანავე, ეროვნული მრეწველობისა და სოფლის მეურნეობის დაცვა. მისი მმართველობის დროს, ეკონომიკურმა ზრდამ და განვითარებამ შექმნა მრავალი სამუშაო ადგილი, სადაც ძირითადად ქალები იყვნენ დასაქმებულნი, რაც უჩვეულო იყო იმდროინდელი სამხრეთ ამერიკისთვის. 1900 წელს, პიეროლამ მონაწილეობა მიიღო დედაქალაქის მერის არჩევნებში, მაგრამ დამარცხდა. პერუს ისტორია პერუს პრეზიდენტი Basadre, Jorge: Historia de la República del Perú. 1822 - 1933, Octava Edición, corregida y aumentada. Tomos 6, 7, 8, 9 y 10. Editada por el Diario "La República" de Lima y la Universidad "Ricardo Palma". Impreso en Santiago de Chile, 1998. Chirinos Soto, Enrique: Historia de la República (1821-1930). Tomo I. Lima, AFA Editores Importadores S.A., 1985. Guerra, Margarita: Historia General del Perú. Tomo XI. La República Aristocrática. Primera Edición. Editor Carlos Milla Batres. Lima, Perú, 1984. Orrego, Juan Luis: La República Oligárquica (1850-1950). Incluida en la Historia del Perú. Lima, Lexus Editores, 2000. ISBN 9972-625-35-4 Tauro del Pino, Alberto: Enciclopedia Ilustrada del Perú. Tercera Edición. Tomo 13, PEÑ/QUI. Lima, PEISA, 2001. ISBN 9972-40-162-5 Rubén Vargas Ugarte: Historia General del Perú, Tomo X. La República (1879-1884). Lima, Editorial Milla Batres, 1984. Segunda Edición. Varios autores: Grandes Forjadores del Perú. Lima, Lexus Editores, 2000. ISBN 9972-625-50-8 ვიკისაწყობში არის გვერდი თემაზე: ნიკოლას დე პიეროლა
ფოთლიჭამიასებრნი

ფოთლიჭამიასებრნი (ლათ. Chrysomelidae) — მწერების ოჯახი ხეშეშფრთიანთა რიგისა. აქვთ კვერცხისებური, მომრგვალო, ცილინდრული სხეული, რომლის სიგრძე 1 სმ აღწევს. ცხოვრობენ ღიად, იშვიათად ნიადაგში (Eumolpinae), წყალსაცავების ნაპირებზე (Donaciinae). მსოფლიოში ცნობილია ფოთლიჭამიასებრთა 40 000 სახეობა. საქართველოში — 250-მდე. აქედან 132 სასოფლო-სამეურნეო კულტურებისა და ტყის ჯიშების მავნებელია (ალვის ხის, მურყნის, რაფსის, პირშუშხას ფოთლიჭამია, კოლორადოს ხოჭო). იკვებებიან ფოთლებით (აქედანაა სახელწოდება) და აზიანებენ მათ — ფოთლის ფირფიტაზე აკეთებენ ხვრელებს, გამოჭამენ ნაპირებს, მატლები კი ფოთლის ქსოვილს ნაღმავენ. ბრძოლის ღონისძიებები: ინსექტიციდების შესხურება და შეფრქვევა, შესაბამისი აგროტექნიკის გამოყენება. სეფერთელაძე მ., ქართული საბჭოთა ენციკლოპედია, ტ. 10, თბ., 1986. — გვ. 352.
დავით ჭელიძე

დავით ჭელიძე (დ. 4 ოქტომბერი, 1950, თბილისი, საქართველოს სსრ) — ქართველი ჟურნალისტი, მთარგმნელი და პედაგოგი, საქართველოს დამსახურებული ჟურნალისტი (2015). 1974 წელს დაამთავრა თბილისის უცხო ენათა პედაგოგიური ინსიტუტი ინლისური ენის პედაგოგის სპეციალობით. იმავე წლის აგვისტოში მუშაობა დაიწყო საქართველოს რადიოს სპორტულ გადაცემათა რედაქციაში კორესპონდენტად. 1975-1980 წლებში მუშაობდა გაზეთებში „ლელო“ (მოსწავლე ახალგაზრდობის განყოფილების გამგედ) და „ახალგაზრდა კომუნისტი“ (სპორტის განყოფილების კორესპონდენტად). 1980-1985 წლებში სამუშაოდ გადავიდა საქართველოს ტელევიზიაში, ახალგაზრდული პროგრამების რედაქციაში, განყოფილების გამგედ. 1985-1990 წლებში დაბრუნდა „ლელოში“, იყო მისი საჭადრაკო დამატება „მერანის“ განყოფილების გამგე, შემდეგ კი რედაქტორი. პარალელურად თანამშრომლობდა „ლელოში“. იყო გაზეთ „ერის“ მთავარი რედაქტორის მოადგილე, გაზეთ „კაბადონი-8“-ის სპორტის განყოფილების გამგე, „დილის გაზეთისა“ და „ქართული კულტურის“ მთავარი რედაქტორის მოადგილე, გაზეთ „ოლიმპის“ ქართული სპორტის განყოფილების გამგე. 2002 წელს დაჯილდოვდა ნოდარ გუგუშვილის სახელობის პრემიით, 2007 წელს „სახალხო ბანკმა“ (დღევანდელი „ლიბერთი ბანკი“) თავისი პრემიით დააჯილდოვა, ხოლო 2015 წელს მიენიჭა საქართველოს დამსახურებული ჟურნალისტის წოდება. ავტორია 13 წიგნისა: „სპორტული ნარკვევები“ (1981). გაზეთი „წიგნის სამყაროში“, 1981 წელი, 9/12, პუბლიცისტური კრებულის ორი წიგნი – „ცხოვრების ხიბლი ცხოვრებაშია“ (2002) და „მთავარი როლები და შემსრულებლები“ (2015), „კანდელი ზურაბ საკანდელიძისა“ (2005), „მართალი კაცი“ (2006; მეორე გამოცემა – 2012), „მეშვიდე სიმაღლე“ (2008), „კალათბურთი ჩემი ცხოვრებაა“ (2014). ოლიმპიური ჩემპიონების სერიით: „ზურაბ საკანდელიძე“, „მიხეილ ქორქია“, „რაფაელ ჩიმიშკიანი“, ხოლო 2017 წლის მარტში დაისტამბა დავით ჭელიძის მე-11 წიგნი: „ნატო კვანტალიანი — სუფთა ხელებით ბიზნესში“, 2019 წლის ბოლოს გამოვიდა მისი კიდევ ორი წიგნი: „ბრძოლა ჯანმრთელობისთვის“, რომელიც ეხება ჯემალ კელიხაშვილის ვარჯიშებით გადარჩენილ სიცოცხლეს და მეორე წიგნი „სამ კონტინენტზე დატოვებული ნაკვალევი" (ლიტერატურული ჩანაწერი). ნათარგმნი აქვს: ვიქტორ ვასილიევის „მოზღვავებული სიკეთე“ (მეორე გამოცემა – 1989), ევგენი ჩენის „მეოთხე სიმაღლე“ (1987), ბორის ჟიტკოვის „რაც თავს გადამხდენია“ (1988), ვალერი ალთაბაევის „თუ გინდა იყო თავის უფალი“ (2007). რედაქტორია წიგნებისა: ჯემალ აბაიშვილის „მეკარის ოსტატობა“ (1986), ჯამლეტ ხუხაშვილი – 60 (2004), ვალერი ალთაბაევის „თუ გინდა იყო თავის უფალი“ (2005), გურამ საღარაძის „მემკვიდრეობა“ (წიგნი II, 2009), გურამ საღარაძის „მემკვიდრეობა“ (წიგნი I-II, 2010), ჯამლეტ ხუხაშვილი – 70 (2014), ვახტანგ ჭელიძის ცხრატომეული (2008-2015), ერნესტ ჰემინგუეის „განუყრელი დღესასწაული“ (2014), ჯეკ ლონდონის „მარტინ იდენი“ (2015). დავით ჭელიძე — საქართველოს ბიოგრაფიული ლექსიკონი
ელდარ გასიმოვი

ელდარ ფარვიზ ოღლი გასიმოვი (აზერ. Eldar Pərviz oğlu Qasımov; დ. 4 ივნისი 1989, ბაქო, აზერბაიჯანი) — აზერბაიჯანელი მომღერალი, მსახიობი და ევროვიზიის სიმღერის კონკურსი 2011-ის გამარჯვებული. ელდარ გასიმოვი დაიბადა 1989 წლის 4 ივნისს ქალაქ ბაქოში. ელდარი მამის ხაზით არის ცნობილი აზერბაიჯანელი საბჭოთა მსახიობების შთამომავალი. 1995-2006 წლებში სწავლობდა ქალაქ ბაქოს № 160 სკოლაში, პარალელურად 2001-2005 წლებში სწავლობდა მუსიკალურ სკოლაშიც, ფორტეპიანოს დაკვრაზე. 2004-2008 წლებში ელდარმა მოიგო სტიპენდია გერმანიაში სწავლის გასაგრძელებლად, სტუდენთა გაცვლითი პროგრამის ფარგლებში. 2010 წელს ელდარ გასიმოვმა დაამთავრა ბაქოს სლავური უნივერსიტეტის საერთაშორისო ურთიერთობების ფაკულტეტი წითელი დიპლომით. 2011 წელს ელდარ გასიმოვი ნიგარ ჯამალთან ერთად მიიღო მონაწილეობა ევროვიზიის ადგილობრივ შესარჩევ კონკურსში, სადაც 11 ქულით მოიგო. ამით მოიპოვეს უფლება, რომ წარედგინათ აზერბაიჯანი ევროვიზიის სიმღერის კონკურსი 2011-ზე გერმანიაში. სადაც დუეტი 221 ქულით გაიმარჯვა. ევროვიზიის სიმღერის კონკურსი 2011-ზე გამარჯვების შემდეგ ელდარი მაყურებლის წინაშე წარდგა საკონცერტო პროგრამით მსოფლიოს სხვადასხვა ქვეყანაში. 2012 წლის იანვარს ტელეკომპანია ОТВ-ზე გაიმართა მომღერლის პირველი აზერბაიჯანულ ენაზე შესრულებული სიმღერის «Birlikdə Nəhayət» (ქართ. "საბოლოოდ ერთად") პრეზენტაცია. ელდარ გასიმოვი ასევე იყო ევროვიზიის სიმღერის კონკურსი 2012-ის ერთ-ერთი წამყვანი, რომელიც გაიმართა 2012 წლის მაისში ქალაქ ბაქოში. Running Scared (ნიგარ ჯამალთან ერთად) "Birlikdə Nəhayət" "I'm Free" "Priceless" (ნიგარ ჯამალთან ერთად) "Play with me" "Waiting" "Heartbreaker" "Ангелы" "The One" "In your head" "Music still alive" (ნიგარ ჯამალთან ერთად) Facebook Twitter YouTube Instagram ევროვიზიის სიმღერის კონკურსი 2011 ნიგარ ჯამალი ↑ А.Алиева (17 июня 2011). „Победитель «Евровидения» Эльдар Касумов споет на языке своей бабушки“ (რუსული). AZE.az. შეამოწმეთ თარიღის პარამეტრი |date=-ში (დახმარება) ↑ „Дочь Нигяр Джамал Жасмин исполнила гимн Азербайджана в Лондоне (видео)“ (რუსული). Информационное агентство TREND. 01.03.2011. დაარქივებულია ორიგინალიდან — 22.06.2011. ციტირების თარიღი: 21.01.2016. შეამოწმეთ თარიღის პარამეტრი |access-date=, |date=, და |archivedate=-ში (დახმარება) ↑ Singer Ell: Music is All That Makes me Live დაარქივებული 2011-05-16 საიტზე Wayback Machine. . Echo. 12 ნოემბერი 2010. ↑ „Эльдар и Нигяр рассчитывают на космос: "Это заставляет собраться и работать на полную катушку" (видео)“ (რუსული). Информационное агентство TREND. 29.04.2011. დაარქივებულია ორიგინალიდან — 02.05.2011. ციტირების თარიღი: 21.01.2016. შეამოწმეთ თარიღის პარამეტრი |access-date=, |date=, და |archivedate=-ში (დახმარება) ↑ [1] Eldar Bio on Great.az ↑ Hondal, Victor. News - Azerbaijan sends Eldar Gasimov and Nigar Jamal to Eurovision. ESCToday. დაარქივებულია ორიგინალიდან — 2011-02-14. ციტირების თარიღი: 11 February 2011. ↑ Siim, Jarmo. Nigar & Eldar get gold in Azerbaijan. European Broadcasting Union. დაარქივებულია ორიგინალიდან — 2012-07-15. ციტირების თარიღი: 11 February 2011. ↑ İctimai Televiziya və Radio Yayımları Şirkəti - "Eurovision-2011" Milli Finalının qalibi bəlli oldu Azerbaijani. İTV. დაარქივებულია ორიგინალიდან — 2012-07-15. ციტირების თარიღი: 11 February 2011.
ბრაზილანდია-დი-მინასი

ბრაზილანდია-დი-მინასი (პორტ. Brasilândia de Minas) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 520 მეტრზე. მიეკუთვნება მინას-ჟერაისის შტატის ჩრდილო-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ პარაკატუს შემადგენლობაში. 2010 წლის მონაცემებით, მოსახლეობა 14 226 ადამიანს შეადგენდა, მოსახლეობის სიმჭიდროვე 5.67 კმ²-ზე. ფართობი 2 509 694 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
გუარდა-მორი

გუარდა-მორი (პორტ. Guarda-Mor) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 616 მეტრზე. მიეკუთვნება მინას-ჟერაისის შტატის ჩრდილო-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ პარაკატუს შემადგენლობაში. 2010 წლის მონაცემებით, მოსახლეობა 6 565 ადამიანს შეადგენდა, მოსახლეობის სიმჭიდროვე 3.17 კმ²-ზე. ფართობი 2 069 790 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები